Følsomme seere advares. Indeholder meget stærke billeder.
Der gik rygter om ting, som han havde gjort.
Benene lå lige og pegede den vej.
Armene var strakt bagover og ud fra kroppen.
Af mange blev han set som et omvandrende våben.
Vi vil have hjælp med observationer. Afgør ikke selv, om det er vigtigt.
Via aflytningen kom der oplysninger-
-der gjorde, at vi kunne handle.
Der blev talt om ækle ting.
Der er ingen beviser med hold i.
Vi havde tatoveringerne og bedekransene.
Men ingen kriminaltekniske spor fra en gerningsmand findes.
Vi har ikke flere spor. Handler det om narkomarkedet?
13. marts 2010 får politiet i Sundsvall en anmeldelse-
-om at en 33-årig mand, Stefan Carlson-
-menes at være savnet.
Hans kæreste meldte ham savnet.
Han var ikke kommet hjem.
Politiet tog det straks alvorligt, fordi Stefan var kendt af politiet.
Med de kredse, han bevægede sig i-
-var forsvindingen måske ikke frivillig.
Samme dag som anmeldelsen gør politiet et interessant fund.
Nu er vi svinget ind på Lv5-området i Sundsvall-
-små fem minutter fra bymidten.
Vi er på vej op til stedet, hvor Stefans bil blev fundet-
-da han var meldt savnet.
På området ligger et gammelt militæranlæg: Lv5.
Det er et industrikvarter, så en del folk bevæger sig i området-
-både dag og aften.
Men området ligger stadig et stykke fra bymidten.
Stefans bil holdt parkeret ved dette skovparti-
-med fronten pegende ud herfra.
Her kører man hen for at vende, hvis man kørte forkert-
-eller man parkerer for at gå en hurtig tur med sin hund.
Der er stier i området.
Men at parkere her i længere tid virker ikke naturligt. Ikke lige her.
Stefans bil blev fundet, og i den fandt man hans hund.
De, der kendte Stefan-
-fortalte, at det afveg fra hans normale adfærd.
Han ville aldrig frivilligt efterlade hunden i bilen, forlade den.
Hunden blev den første stærke indikation-
-på, at noget kunne være gået rigtig galt.
Nogle dage efter forsvindingen befinder et par sig på Klissberget.
De er ude og lufte deres hund.
Klissberget ligger seks kilometer vest for Sundsvall-
-og er på denne tid af året dækket af sne.
Få mennesker bevæger sig i dette område, især om vinteren.
Få går denne vej. At gå i sneen er hårdt.
Men så ser vi faktisk fodspor og bliver glade, for så er der flere-
-der har gået denne vej. Det eneste, lidt underlige-
-var, at fodsporene så ud til at stamme fra sommersko.
Da vi havde gået små 20 meter, vendte jeg mig om-
-og så, at hunden stadig stod med snuden i sneen.
Jeg kaldte, men hun kom ikke.
Jeg kaldte flere gange. Og så snart vi vendte os, for hunden tilbage-
-til snekanten og satte atter snuden i sneen.
Jeg går hen for at tage fat i halsbåndet og få hunden væk.
Og da jeg gør det og bøjer mig forover-
-ser jeg en hånd stikke op og råber til Kenneth:
"Kom, der ligger et lig her." Jeg blev virkelig bange.
Jeg bøjede mig for at se, hvor hovedet var. Og da så jeg det.
Birgitta og Kenneth tilkalder politiet.
Og da politiet ankommer, fastslår de hurtigt, at liget i snedriven-
-på Klissberget, er den savnede Stefan Carlson.
Da vi kom til stedet, så undersøgte vi liget-
-og så, at størstedelen var dækket af sne.
Det virkede sjusket udført.
Og ved siden af liget var der en stor hulning.
Nogen havde sikkert gravet med de bare næver-
-for at dække liget med sne.
Sneen var cirka en halv meter dyb på dette tidspunkt.
Liget lå med hovedet mod nord.
Benene lå lige og pegede den vej.
Armene var strakt bagover og ud fra liget.
Vi fandt også en blodig hue i nærheden af fødderne-
-lidt under sneen. Og på bagsiden af huen var der et hul.
Et kuglehul.
Ofret havde otte skudsår, tre i hovedet, et i torsoen-
-to i bækkenet og to i den ene balle.
Man foretog en skudafstandsvurdering-
-ved at søge efter krudtslam på den afdødes tøj.
Skuddene blev bedømt til at være afgivet fra en-tre meters afstand.
Såkaldte nærskud.
Med tanke på antallet af skudsår og placeringen af dem-
-er det åbenlyst, at Stefan blev henrettet.
Stefan Carlson blev kun 33 år.
For otte måneder siden fik han en datter, og ifølge kæresten-
-havde han lagt det kriminelle liv bag sig. I lørdags-
-blev han fundet dræbt i et friluftsområde nær Sundsvall.
Vi tror, at drabet kan have med hans tidligere liv at gøre.
I kriminelle kredse.
Vi søger hjælp med observationer. Afgør ikke selv, om det er vigtigt.
Området er så afsides, at vi har brug for alle observationer.
Billedet, vi fik af Stefan som person under efterforskningen, var todelt.
Den ene blev fortalt af hans venner og familien.
En kærlig person, der gjorde alt for sin familie-
-kæresten og barnet, som han for nylig havde fået.
Han ville starte på en frisk og lægge sit kriminelle liv bag sig...
Men mange beskrev noget andet.
En person, som folk frygtede-
-og som styrede en del af Sundsvalls narkomarked.
Vi fik oplysninger om dummebøder til folk-
-der havde betalt for sent eller handlet med andre.
Af mange blev han set som et omvandrende våben.
Han beherskede sin krop, trænede kampsport...
Han mishandlede og torterede folk.
Der gik rygter om ting, som Stefan havde gjort.
Han havde let ved at ty til vold og blive aggressiv.
Humøret skiftede hurtigt, han var ustabil.
Han truede folk og pressede dem til forskellige ting.
Det var ækle ting, der blev talt om.
Da vi så på alle dem, der kunne have et motiv til-
-at begå denne forbrydelse mod Stefan-
-var antallet nær de 50.
Det er usædvanligt, at så mange kan betegnes som fjender-
-eller som personer, der ville skade en anden.
Efterforskningen havde problemer. For en del personer var kriminelle-
-og ville af princip ikke tale med politiet.
Eller det var svært at komme i kontakt med dem.
De havde ikke faste rutiner og faste adresser...
Eller de gjorde sig utilgængelige.
Andre talte ikke sandt, fordi de ville skjule anden kriminalitet.
På gerningsstedet gør kriminalteknikerne nye fund-
-et stykke fra, hvor liget blev fundet.
Mange fund blev gjort, der bestyrkede, at han blev dræbt her.
I dette område var der meget blod-
-patronhylstre, en tand...
Ved obduktionen af Stefans lig fandt de kugler af to kalibre.
Det tyder på, at to våben blev anvendt til drabet.
Et mindre våben af kaliber 6,35 og et grovere 9 millimeters-våben.
Fordi der var to kalibre, så spurgte vi os selv-
-om den samme person havde brugt to forskellige våben.
Rent teoretisk er det muligt, men næppe realistisk.
Vi så på blodsporene, at ofret var blev slæbt op på snevolden.
Derefter blev liget båret små 19 meter i denne retning.
I sneen var der blodspor.
Og cirka her lå liget oven på sneen-
-før det blev dækket med sneklumper.
Én person kan sikkert ikke bære en afdød med Stefans vægt-
-og kropsstørrelse. To personer eller flere har båret liget.
Alt i alt giver den kriminaltekniske undersøgelse-
-stærk støtte til, hvor drabet skete, og hvordan det foregik.
Men ingen kriminaltekniske spor fra gerningsmanden findes.
Med mere end 50 personer med motiv til drabet-
-og ingen spor, der peger på en specifik gerningsmand-
-mangler politiet noget, der kan hjælpe efterforskningen videre.
Er der yderligere spor i Lv5-området-
-hvor Stefans bil blev fundet?
Her er området, og det her er indkørslen.
På højre hjørne af det hvide hus sad et overvågningskamera.
Politiet skaffer filmen fra overvågningskameraet-
-der er rettet mod indkørslen til området, hvor Stefans bil holdt.
Desværre var kvaliteten på overvågningsfilmen-
-der delvist kunne se stedet, hvor Stefans bil holdt parkeret-
-ikke god. Som kameraet sad, så dækkede det ikke hele området-
-og billedkvaliteten var heller ikke så god.
For at kunne få noget ud af filmen, skulle der billedforbedring til-
-en bearbejdning af filmen. Vi brugte megen energi på-
-at gøre den så god som muligt.
For at forbedre kvaliteten benyttede vi interne resurser.
Vi henvendte os også til USA, NASA blev involveret-
-for at se, om noget kunne gøres.
Vi kunne se Stefan komme i bil. Vi kunne også se endnu en bil-
-men vi ville se nummerpladen-
-og hvad den anden bil var for en model.
Den lignede en Audi, men vi kunne ikke være helt sikre.
Mens de venter, prøver efterforskerne stadig at se-
-om filmen kan give nye spor.
Politiet går også ud med filmen i medierne.
"Efterlyst" kan nu præsentere unikke billeder fra Stefans møde-
-med en eller flere ukendte personer, lige før han menes at være dræbt.
På filmen ser man ofret køre sin bil ind på parkeringspladsen.
På filmen ser man også, at endnu en bil ankommer.
Så tager personerne kontakt. De snakker et kort øjeblik-
-og så forlader begge biler stedet-
-og kører denne vej op til parkeringspladsen-
-hvor vi lørdag aften fandt drabsofrets bil.
Her er filmen fra Lv5-området.
Her ser vi, hvordan der tændes lys på bagsædet.
Da der tændes lys på bagsædet, åbner nogen måske en dør-
-eller også sidder der en person, der måske får en sms, der lyser op.
Sidder der allerede tre personer i bilen-
-eller er de to? En kører, og den anden sidder på bagsædet?
Det ved vi ikke.
Her kører de op til vendepladsen, Stefans bil kommer sidst.
Det var det, vi havde.
Det sidste, hvor man ser Stefans bil og Audien.
Nu ser vi Audien forlade området, og Stefans bil bliver holdende-
-til den findes med hunden indeni.
Og der er filmen slut.
Stefans bil blev tjekket, og vi fandt en tom dåse med energidrik-
-med dna fra en kendt kriminel person.
Men den person viste sig ikke at have noget med denne sag at gøre.
På stedet, hvor bilen blev fundet, blev et antal cigaretskod sikret.
De fleste blev dna-analyseret-
-men sne gør det naturligvis sværere at få dna-resultater.
Vi havde bilen med hunden.
Stedet, hvor han blev fundet af parret med deres hund.
Og vi havde drabsstedet. Men vi havde ikke tydelige spor.
Gennem interviews og vidner-
-kortlægger politiet nu Stefans sidste døgn i live.
Stefans sidste dag, så langt vi har kunnet kortlægge den...
I løbet af dagen mødte han en person ved badehuset i Sundsvall.
Om aftenen trænede han kampsport med en af sine brødre.
Broderen ville have et lift hjem, men Stefan fik et opkald-
-og sagde, at på grund af det var det ikke muligt.
Stefans bror ser ham sidste gang i bilen ved jernbaneoverskæringen.
Så tager han hen og henter sin hund, der var hos en ven.
Vennen, der også har hund, foreslår, at de går en tur sammen-
-men Stefan kan ikke, for han skal til et møde.
Og efter det ser vi hans bil på overvågningsfilmen fra Lv5.
Stefan havde mange fjender-
-og i princippet kan hvem som helst af dem have dræbt ham.
Politiet ser nærmere-
-på personerne, Stefan mødte, den dag han forsvandt.
Personen ved badehuset er dengang kendt af politiet-
-som leder af den nazistiske organisation-
-Svenska Motstandsrörelsen i Sundsvall.
Vi fik at vide, at der var en form for uoverensstemmelse mellem Stefan-
-og lederen af SMR her i Sundsvall. Vi snakkede med lederen-
-der fortalte, at han havde mødt Stefan-
-for at løse de uoverensstemmelser, der fandtes mellem dem.
Konflikten mellem Stefan og lederen af SMR bundede i-
-at Stefan skulle have torteret lederens lillebror.
De ville afstemme, hvor de stod i det spørgsmål.
Lederen fortalte, at hans lillebror var stor nok-
-til at løse sine egne konflikter.
Så fandt vi ud af, at det måske handlede om en våbenhandel.
I interviewet fremkommer, at Stefan ville købe et våben-
-fordi han var uvenner med en rockerbande.
En rockerbande, som politiet kan forbinde til Lv5-området.
I området lå klubhuset for mc-klubben "Seven Sins".
Et interessant sammenfald, fordi bilen blev fundet i området.
Et problem eller en konflikt fandtes mellem Stefan og mc-klubben.
Kan det have handlet om gæld eller narkomarkedet?
Gennem årene har der ligget en del mc-klubber her.
Så snart folk med veste dukker op, diskuteres der, hvor de hører til.
Er de Hells Angels?
Selv om denne mc-klub florerede der rygter og antagelser-
-om deres loyaliteter. Var der nogen, der støttede dem?
Midt i arbejdet med interviews og kortlægningen af Stefans fjender-
-får politiet en billedforbedret version-
-af filmen fra overvågningskameraet.
Med forbedringen af lysforholdene på filmen-
-mente vi at kunne se bilens mærke. Det var en Audi, model A3.
Men det interessante for efterforskningen-
-var, at en person, som vi kiggede lidt nøjere på-
-ejede en Audi, model A3, på tidspunktet for drabet.
Stefans ven Henrik har sådan en bil.
Han var også kendt af politiet, men ikke på samme måde som Stefan.
Han var ikke kendt for vold.
Vi udspurgte mange personer om Stefan.
De fleste blev spurgt, hvad Henrik var for Stefan.
Billedet var ret enslydende. Han var Stefans højre hånd.
Mange fortalte, at Henrik var den, som Stefan stolede fuldt og fast på.
Stefan var paranoid på dette tidspunkt:
Han mente sig både aflyttet og forfulgt.
Så Henrik var sikkert hans fortrolige.
Henrik og Stefan havde sikkert et ret nært forhold.
I oplysninger, vi indsamlede til efterforskningen, viste det sig-
-at Henrik var gudfar til Stefans barn.
De sås ikke kun i det kriminelle miljø-
-deres forhold virkede nærere.
Da vi vidste, at Stefan stolede så meget på Henrik-
-og at Stefan aldrig ville sætte sig i en bil med hvem som helst-
-rettede vores mistanker sig mod Henrik.
At Henrik havde hentet Stefan med sin bil fra Lv5-området.
Og at de så kørte et andet sted hen sammen.
Vi tror, at han ved mere, end han fortæller os.
Men måske beskytter han en anden.
Vi tænkte, at Henrik vidste mere om, hvem eller hvilke-
-der var involveret, og hvem der havde dræbt Stefan.
Stefan ville sikkert tage med for at møde nogen eller nogle-
-hvis Henrik kunne sige god for, at det var sikkert.
Røg både Stefan og Henrik i en fælde?
Eller er Henrik indblandet? Og hvem er de andre?
Med de nye mistanker indleder politiet et overvågningsarbejde-
-og en telefonaflytning af Henrik.
Telefonaflytninger kan være svære-
-for oftest tales der ikke åbent om forbrydelser.
I denne sag blev der talt om tatoveringer, der skulle laves.
Måske havde nogen fået en tatovering, måske ville Henrik lave en...
Vi indså, at tatoveringerne var meget vigtige.
Via telefonaflytningen opdager politiet-
-at en person, som Henrik omgås meget, er Jimmie.
Jimmie var ven af Henrik.
Han var kendt af politiet, men for mindre forbrydelser.
Vi havde ikke fat i ham ret tit.
I telefonaflytningen hører vi, hvordan både Henrik og Jimmie-
-ofte og intensivt taler om en tatovering.
"Har du fået en? Jeg har fået en nu."
Det synes at være ret vigtigt.
Telefonaflytningen og overvågningen afslører intet nyt.
Alligevel mener anklageren, at der er beviser nok på-
-at Henrik er indblandet-
-og han anholdes for at beskytte en kriminel.
Efterforskningen af drabet på den 33-årige Sundsvallbo-
-holdes hemmelig.
Anklageren har nedlagt tavshedsforbud for alle involverede.
Dagens fremstilling gælder ikke drabet-
-men indeholder den, i disse omstændigheder, usædvanlige titel:
"Beskyttelse af kriminel. Grov forbrydelse."
Efter en time bestemte tingsretten-
-sig for at fængsle manden som formodet mistænkt. Den mildere grad.
Er det normalt med en fremstilling-
-for at beskytte en kriminel?
Det er usædvanligt. Ingen andre kommentarer. Tak.
Henrik gav et alibi for den aften.
Han havde spillet tv-spil hjemme sammen med Jimmie.
Politiet tjekker Henriks alibi med Jimmie.
Han bekræfter Henriks forklaring-
-om at de spillede på den formodede drabsaften-
-på tidspunktet for drabet.
Politiet finder intet, der modsiger Henriks alibi-
-og han løslades efter en uge i arresten.
Vi fortsætter naturligvis med at se på Henrik-
-men utrolig mange interviews skal holdes med mange andre.
Vi har fået masser af navne-
-der skal udspørges om, hvad de ved om det her.
Hver person, der udspørges, nævner måske fem nye personer-
-der kan have haft uoverensstemmelser med Stefan.
De nye personer udspørges og nævner selv endnu flere navne.
Nye interviews... Efterforskningen voksede og blev stadig større.
Jo længere tid, desto sværere bliver denne type forbrydelser at opklare.
Da vi ikke havde flere spor at gå efter, vi kom ikke videre-
-i efterforskningen, så var frustrationen enorm.
Efter en måned, da tøvejret var begyndt...
Mellem mødestedet og fundstedet fandt man flere tapestumper.
Normal brun pakketape var viklet rundt flere gange-
-og så skåret eller klippet i stumper.
Tapestumperne blev sendt til analyse for fingeraftryk og dna-
-men det gav intet resultat.
De næste 18 måneder står efterforskningen stort set stille.
Men i november 2011 tager den fart igen.
I Västernorrlands län indledte politiet-
-en større efterforskning af grov narkokriminalitet.
Et antal mistænkte blev taget ind-
-og i den efterforskning var en af de mistænkte-
-en person, der havde oplysninger om mordet på Stefan Carlson.
En efterforsker udspørger en af de mistænkte i narkosagen-
-om han ved noget om mordet på Stefan.
Den mistænkte fortæller så, at Jimmie og Henrik-
-skal have begået mordet sammen.
Personen giver også et andet billede af Stefan og Henriks forhold.
De var venner og arbejdede sammen på narkomarkedet.
Men ikke på lige vilkår. Henrik stod under Stefan-
-som kunne opføre sig skidt mod Henrik, udnytte ham-
-og nedgøre ham verbalt foran andre.
Henrik var i en udsat situation.
Ved hjælp af de oplysninger-
-kunne vi igen rette mistanken mod Henrik og Jimmie.
I forbindelse med det-
-blev en betjent kontaktet af Jimmies tidligere kæreste.
Hun fortalte, at hun en aften mødte Jimmie i byen.
Han var i ret dårlig forfatning og havde det ikke så godt.
Han var påvirket og fortalte hende-
-at han havde dræbt Stefan Carlson.
Og at han havde gjort det, fordi han ikke orkede se Henrik have det skidt.
Nu var de mistænkt for direkte indblanding i drabet.
Vi begyndte at gennemføre hemmelige foranstaltninger mod dem.
Politiet får tilladelse til at bruge hemmelig aflytning.
Men fordi Henrik da sidder fængslet for en anden forbrydelse-
-placeres den hemmelige aflytning kun i Jimmies bolig.
Det var svært at høre. Lydkvaliteten var ikke så god.
Vi aflyttede Jimmies bolig, og der var forstyrrende lyde.
For eksempel udsendelser fra hockey-VM.
Så betjentene måtte aflytte sig gennem hockey-VM.
Husker jeg ret, var det Åke Unger-
-og Leif Boork, der kommenterede kampene.
Betjentene og selv jeg, der lyttede med en del-
-var så trætte af Leif Boork.
I en længere periode gav aflytningen ingenting.
Vi overvejede at stoppe før tiden.
Men vi bestemte os alligevel for at udnytte kendelsen tiden ud.
Så vi ville tage weekenden med.
Vi havde kun én dag tilbage af aflytningen...
J:"Henke og jeg trænede. Vi trænede hver dag til... og vi var stoffrie."
S:"Hvad så?" J:"Jeg skød ham først..."
Og Jimmie fortalte, hvordan han og Henrik dræbte Stefan Carlson.
J: "Så lo Henrik og vendte sig mod Henke. Bang, bang, bang..."
Jimmie fortæller Henriks kæreste, at han og Henrik-
-havde planlagt mordet. De havde trænet og var stoffrie-
-for at kunne gennemføre det.
Han lægger sig på bagsædet af bilen. De henter Stefan.
Og da de kommer til Klissberget, står de ud.
Han fortæller, hvem der skyder først og med hvilken type pistol.
Han beskriver også, hvordan de flytter liget-
-dækker det med sne...
Han beskriver, at de havde tapet tøjet for ikke at afsætte dna.
Ja, den slags ting.
Han giver detaljer, som ingen andre end drabsmanden kunne kende.
Så vi blev sikre på, at det stemte. Han er en af drabsmændene.
Jimmie fortalte det, vi aflyttede, til Henriks kæreste.
Vi tog hende ind til forhør, men hun ville ikke erkende det.
Via aflytningen fik vi oplysninger-
-der gjorde, at vi kunne skride ind igen mod Henrik og Jimmie.
Så vi hentede dem ind.
Henrik afsoner allerede for en anden forbrydelse-
-så kun Jimmie anholdes og hentes ind til forhør.
Først ville han ikke erkende, at han havde sagt-
-det, der var på båndet. Da han blev konfronteret med det-
-indrømmede han, at han var den, der talte på optagelsen-
-men at han havde læst tingene på Flashback.
Han hævdede, at han sagde det for at imponere Henriks kæreste.
Han ville spille sej.
Trods benægtelsen fængsles Henrik og Jimmie-
-mistænkt for drabet på Stefan Carlson.
Under kropsvisiteringen ses, at begge har ens bedekranse.
Og også at de har noget andet til fælles.
Henrik og Jimmie havde identiske tatoveringer-
-på siden af kroppen.
Inskriptionen på latin forekommer i en film kaldet "Boondock Saints".
Teksten på tatoveringen lyder:
"I Faderens, Sønnens og Helligåndens navn."
Denne bøn bruges i "Boondock Saints"-
-i forbindelse med at to personer henretter "de onde".
Her har vi dele af filmen "Boondock Saints".
De to personer har stillet deres offer op-
-og læser bønnen. Så trykker de på aftrækkeren, og ofret dør.
Filmen handler om det.
De straffer de onde, som samfundet ikke har kunnet retsforfølge-
-og gør det brutalt og langtrukkent. Ofrene ved, hvad der skal ske.
Vi havde tatoveringerne og bedekransene, som de bar.
Vi vidste, at de var vigtige for Henrik og Jimmie.
Og vi så, at de havde hentet filmen ned-
-og så den både før og efter mordet.
Vi drog den konklusion, at de havde fundet inspiration-
-til drabet på Stefan Carlson fra filmen.
En efter en falder brikkerne på plads.
Nu begynder Jimmie også at tale.
Så småt ændrer Jimmie sin historie.
Han fortæller, at han fik oplysningerne om drabet fra Henrik.
At Henrik fortalte det-
-og at hans fortælling til Henriks kæreste-
-var en måde at spille sej på.
Under efterforskningen giver Henrik og Jimmie hinanden alibi.
De skulle have spillet tv-spil den aften.
Men efter en stund opgav Jimmie den historie-
-og fortalte, at han havde givet Henrik et falsk alibi-
-og at Henrik havde bedt ham om det.
Men Henrik havde faktisk forladt Jimmies bolig langt tidligere.
Selv om både Henrik og Jimmie benægter drabet-
-og at ingen tekniske beviser, der forbinder dem til drabet, er fundet-
-mener anklageren, at tilståelsen i aflytningen-
-og de øvrige indicier er nok til at rejse tiltale mod Henrik og Jimmie.
I tiltaler er det altid anklageren, der skal bevise forbrydelsen.
Og her er der kun snak.
Ingen beviser med nogen substans.
Ingen tekniske beviser, intet der placerer ham på gerningsstedet-
-andet end modstridende oplysninger-
-fra den person, der har talt om sin egen indblanding.
Vi rejser tiltale mod Henrik og Jimmie for drab.
I Sundsvalls tingsret gennemføres en retssag-
-og Henrik og Jimmie dømmes for drab.
Sundsvalls tingsret slår fast, at drabet var nøje planlagt-
-og blev udført med skydevåben på tæt hold af to gerningsmænd.
At drabet skete et øde sted mod et forsvarsløst offer-
-der blev lokket derhen af en person, han stolede på-
-gør, at retten beskriver det som "en koldblodig henrettelse".
Henrik og Jimmie anker tingsrettens dom.
30. november 2012 prøves sagen i Hövretten for Nedre Norrland.
I retten blev Jimmie idømt 16 år og Henrik 14 års fængsel.
Grunden til straffenes forskellige længde-
-var, at Henrik i samme tidsrum var dømt for anden kriminalitet.
Når man lagde det til, blev hans sammenlagte straf for dette-
-noget lavere end Jimmies.
Men retten konstaterede, at deres skyld var lige stor-
-og straffen for deres gerninger var den samme.
Vores bevisførelse var stærk-
-og den holdt jo ved begge domstole.
Styrken var, at de tekniske beviser stemte så godt-
-med de detaljerede oplysninger, som Jimmie gav ved aflytningen.
Vi havde sikkert ikke fået en fældende dom til nogen af dem-
-uden optagelsen af Jimmies afsløring til Henriks kæreste.
Det er sikkert svært at undgå straf, når en anden er involveret.
Loyalitet ændrer sig med tiden. Måske taler man med for mange-
-og har svært ved at tie om oplevelsen.
Man bruger sin egen bil i en del af gerningsforløbet.
Man efterlader biologiske spor, som dna...
Alle ting, der gør, at politiet kan finde-
-og lægge de konkrete puslespilsbrikker.
Vi ser, at mange fejl er sket-
-både i udførelsen af forbrydelsen og bagefter.
Skønt for mit politihjerte med en opklaret forbrydelse-
-og også fordi jeg havde kontakt med pårørende til Stefan.
Så forbrydelsen kunne opklares for deres skyld.
Oversættelse: VSI OrdKedjan 2021 www.vsi-stockholm.tv